stanford-oval/wikipedia huggingface dataset:
דובז'ין על נהר ויסלה

דובז'ין על נהר ויסלה (בפולנית: Dobrzyń nad Wisłą, בגרמנית: Dobrin (דוברין) או Dobrin an der Weichsel (דוברין על נהר ויסלה)) היא עיירה במחוז ליפנו שבפרובינציית קויאוויה-פומרניה בפולין, בה התקיימה עד השואה קהילה יהודית.
היישוב נזכר לראשונה במאה ה-11, ובמהלך המאה ה-13 שימש כמקום מושב למסדר אבירים, וקיבל זכויות עיר.
במאה ה-15 נכללה העיירה בשטחי ממלכת פולין, ושימשה כתחנת ביניים בנתיב המסחר על נהר ויסלה. במהלך הפלישה השוודית לפולין נפגעה העיירה קשות.
יהודי דובז'ין

בשנת 1765 נמנו בעיירה 757 יהודים, ולקהילה השתייכו 330 יהודים נוספים מכפרי הסביבה. תחת שלטון פרוסיה מסוף המאה ה-18 סבלו יהודי העיירה מהגבלות כלכליות, שהביאו לעזיבה של רבים מהם את היישוב.
בין מלחמות העולם התקיימו בעיירה סניפים של המפלגות הציוניות השונות, לצד סניף של אגודת ישראל, אשר רוב חבריו נמנו על חסידות גור, וסניף של הבונד. כמו כן, פעלו בעיירה בית ספר מרשת תרבות ושתי ספריות יהודיות. בתקופה זו נמנו בעיירה 775 יהודים, מתוך כ-2,693 תושבים.
עם כיבוש העיירה בידי הגרמנים בספטמבר 1939, החלו אלו לבצע בתושביה היהודים מעשי התעללות וביזה, וחטפו יהודים לעבודות כפייה. ב-24 בספטמבר 1939 הועלו באש בית הכנסת ובית המדרש בעיירה, וכן  השטיבל של חסידות גור במקום. בתחילת אוקטובר 1939 גורשו יהודי העיירה לגנרל גוברנמן, שם נספו מאוחר יותר. בית העלמין היהודי של העיירה נהרס גם הוא בתקופת השואה.
ג'ינאנגאנג

| --- | --- |

 
 מאכלים
 סוג:  מזון 
 מוצא:  הפיליפינים 
 מרכיבים עיקריים:  בננה, חמאה, סוכרוז 
 
ג'ינאנגאנג (בפיליפינית: Ginanggang) הוא חטיף בננות משופדות בגריל מוברשות במרגרינה ומותזות בסוכר.
מאפיינים

מקורו של המאכל מהאי מינדנאו בפיליפינים. הפירוש המילולי הוא "בגריל" בשפת הסבואנו. ג'ינאנגאנג עשוי מסוג בננה בפיליפינים הנקרא סבה-saba (בננה לבישול הידועה גם בשם בננה קרדאבה). את הבננה מקלפים, משפדים ואז צולים על פחמים. כשהמשטח החיצוני חרוך קלות, מורידים אותה מהגריל, מברישים אותה במרגרינה ומפזרים סוכר. הוא נבדל מבננה קיו בכך שבמאכל זה בננות סבה בשלות עדיפות. את הבננה למעשה צולים על המקל במקום לטגן ולשפד מאוחר יותר. במנה זו הסוכר המשמש הוא סוכר שולחן לבן שמפוזר ואינו מקורמל (מיושם לאחר הבישול).
"פסטיבל ג'ינאנגאנג" נחגג לכבוד איזידור הפועל בכל יום ראשון השני בחודש מאי.
ראו גם

בננה קיו
קמוטה קיו
טורון (אוכל)
הערות שוליים

↑  "ginanggang - ganggang". English to Binisaya - Cebuano Dictionary and Thesaurus. Binisaya.com. נבדק ב-18 בדצמבר 2014. {{cite web}}:  (עזרה)
↑  "Filipino Style Grilled Banana aka Ginanggang". The Simple Life. 19 בפברואר 2014. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}:  (עזרה)
↑  "Brgy. Poblacion, Tubod celebrates "Ginanggang Festival"". Provincial Government of Lanao Del Norte. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}:  (עזרה)
↑  "Tubod town's 'Ginanggang Festival'". SunStar Cagayan de Oro. 10 ביוני 2010. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}:  (עזרה)
גליצין

גליצין (Glycine) היא אחת מ-20 חומצות האמינו הנפוצות בטבע.
זוהי חומצת האמינו הפשוטה והקטנה ביותר; השייר שלה מורכב מאטום מימן בודד. שייר זה נחשב להידרופובי, אם כי ההידרופוביות שלו זניחה. זוהי אחת מחומצות האמינו השכיחות ביותר בחלבונים.
אטום הפחמן של הגליצין קשור לשני אטומי מימן בודדים, ולא לאחד כמו שאר חומצות האמינו, ולכן אין הוא נחשב לפחמן אלפא (שכן, פחמן אלפא אמור להיות קשור לארבע קבוצות כימיות שונות). כיוון שכך, גליצין איננה מולקולה כיראלית והיא לא מסוגלת להסיט מישור אור מקוטב (ובמילים אחרות: היא אינה מגלה פעילות אופטית), וזאת בניגוד לשאר חומצות האמינו שכן מסוגלות לעשות זאת.
היסטוריה ואטימולוגיה

גליצין התגלה בשנת 1820 על ידי הכימאי הצרפתי אנרי בראקונו כאשר ביצע הידרוליזה של ג'לטין על ידי הרתחתו עם חומצה גופרתית. הוא כינה אותו במקור "סוכר של ג'לטין", אך הכימאי הצרפתי ז'אן-בטיסט בוסינגו הראה ב-1838 שהוא מכיל חנקן. בשנת 1847 הציע המדען האמריקני אבן נורטון הורספורד, אז תלמידו של הכימאי הגרמני יוסטוס פון ליביג, את השם "גליקוקול";אולם, הכימאי השוודי ברצליוס הציע שנה לאחר מכן את השם הנוכחי הפשוט יותר. השם גליצין בא מהמילה היוונית γλυκύς (גליקיס) "טעם מתוק" (שקשורה גם לקידומות גליקו- וגלוקו-, כמו בגליקופרוטאין וגלוקוז). בשנת 1858, הכימאי הצרפתי אוגוסט קאהורס קבע שגליצין הוא אמין של חומצה אצטית.
שמה הכימי של גליצין, לפי מונחון IUPAC, הוא חומצה אמינואתנואית; השם נגזר מהיותה מורכבת מחומצה אתנואית (חומצה קרבוקסילית של אתן), אליה קשורה קבוצת אמינו.
גליצין משמשת גם בתור ניורוטרנסמיטור אינהיביטורי במערכת העצבים המרכזית, וגם כמפעילת תהליכים אקסיטטוריים.
הפקה

למרות שניתן לבודד גליצין מחלבון שעבר הידרוליזה, דרך זו איננה משמשת לייצור תעשייתי, מכיוון שניתן לייצר אותו בצורה נוחה יותר על ידי סינתזה כימית. שני התהליכים העיקריים הם אמינציה של חומצה כלורואצטית עם אמוניה, הנותנת גליצין ואמוניום כלוריד, וסינתזת חומצות אמינו של Strecker, שהיא השיטה הסינתטית העיקרית בארצות הברית וביפן. כ-15 אלף טון מיוצרים מדי שנה בדרך זו.
גליצין נוצר גם כתוצר לוואי לא רצוי בסינתזה של EDTA, הנובעת מתגובות של תוצר הלוואי של אמוניה.
סיכונים

בשנת 2017 הודיע מנהל המזון והתרופות האמריקאי כי גליצין אינו בטוח לשימוש במזון לבני אדם, לאחר שפורסמו מספר מחקרים מדעיים המתבססים על ניסויים בבעלי חיים בהם דווח על תופעות לוואי מזיקות בתזונה עשירה בגליצין.
| --- | --- |
בקרת זהויות :  NLI: 987007531216905171  GND: 4157727-9  LCCN: sh85055394  NKC: ph543034
הערות שוליים

↑  Robert Henry Aders Plimmer, The Chemical Constitution of the Proteins: Analysis, Longmans, Green & Company, 1912. (באנגלית)
↑  Braconnot, Henri (1820), "Sur la conversion des matières animales en nouvelles substances par le moyen de l'acide sulfurique, Annales de Chimie et de Physique. 2nd series (בצרפתית)., 1816, עמ' 113-125
↑  Colin M'Kenzie, One thousand experiments in chemistry; with illustrations of natural phenomena; and practical observations on the manufacturing and chemical processes at present pursued in the successful cultivation of the useful arts, London, 1822
↑  Académie des sciences (France), Centre national de la recherche scientifique (France), Comptes rendus hebdomadaires des séances de l'Académie des sciences., 1835, עמ' 261 v.
↑  Carnegie Mellon University, Biodiversity Heritage Library, The American journal of science and arts., Journal of science and arts, 1820-1879, עמ' 116 v.
↑  Aaron J. Ihde, The Development of Modern Chemistry, Courier Corporation, 1984-01-01, ISBN 978-0-486-64235-2. (באנגלית)
↑  Jahres-bericht über die fortschritte der physischen wissenschaften ... aus dem schwedischen übersetzt, H. Laupp, 1848. (בגרמנית)
↑  Mary Jo Nye, Before Big Science: The Pursuit of Modern Chemistry and Physics, 1800-1940, Harvard University Press, 1999, ISBN 978-0-674-06382-2. (באנגלית)
↑  Oxford Languages | The Home of Language Data, languages.oup.com (באנגלית בריטית)
↑  B. López-Corcuera, A. Geerlings, C. Aragón, Glycine neurotransmitter transporters: an update, Molecular Membrane Biology 18, 2001, עמ' 13–20
↑  GABA and glycine as neurotransmitters: a brief history
↑  Nduka Okafor, Modern Industrial Microbiology and Biotechnology, CRC Press, 2016-03-09, ISBN 978-1-4398-4323-9. (באנגלית)
↑  Ingersoll, A. W.; Babcock, S. H., Hippuric acid, ‏1939
↑  Wiley, Kirk-Othmer Food and Feed Technology, 2 Volume Set, John Wiley & Sons, 2007-12-14, ISBN 978-0-470-17448-7. (באנגלית)
↑  "Glycine Conference (prelim)", USITC, ‏אורכב מהמקור ב-2012-02-22.
↑  Karlheinz Drauz, Ian Grayson, Axel Kleemann, Hans‐Peter Krimmer, Wolfgang Leuchtenberger, Christoph Weckbecker, Amino Acids, Ullmann's Encyclopedia of Industrial Chemistry, 2007-04-15 doi: 10.1002/14356007.a02_057.pub2
↑  J. Roger Hart, Ethylenediaminetetraacetic Acid and Related Chelating Agents, Ullmann's Encyclopedia of Industrial Chemistry, Wiley-VCH Verlag GmbH & Co. KGaA, 2000-06-15
↑  21 CFR 170.50 -- Glycine (aminoacetic acid) in food for human consumption., מנהל המזון והתרופות האמריקאי, ‏3 בינואר 2017 (באנגלית).
דובי אמיתי

| --- | --- |

 לידה:  8 בספטמבר 1960 (בן 64)
 מדינה:  ישראל 
 תפקיד:  יו"ר התאחדות האיכרים בישראל, יו"ר נשיאות המגזר העסקי, יו"ר אגודת מים בגליל
 
דובי אמיתי (נולד ב-8 בספטמבר 1960) הוא יו"ר התאחדות האיכרים בישראל, יו"ר נשיאות המגזר העסקי ויו"ר אגודת מים בגליל. שימש בעבר כסגן ראש מועצת מטולה.
הערות שוליים

↑  שיר אהרון ברם, ‏פעילות וולקנית, באתר חיל האוויר הישראלי, 31 אוגוסט 2012
1 2  אבנר לוטן, נשיא התאחדות האיכרים הורשע בעיכוב דרכונים, באתר mynet‏ העמק, 27 במאי 2013
↑   אורה קורן, ביטול הפטור לסיטונאים מחוק ההגבלים טוב לחקלאים ולצרכנים, באתר TheMarker‏, 9 בפברואר 2014
↑  יובל אזולאי, ‏מחאת החקלאים: שיירה של 100 טרקטורים תעלה מחר לירושלים, באתר גלובס, 8 בנובמבר 2015
↑  כתבי כלכליסט, 100 המשפיעים 2016: מזון וקמעונאות, באתר כלכליסט, 14 בספטמבר 2016
↑   טלי חרותי-סובר, 1.5 מיליארד שקל לביטוח הלאומי: המעסיקים נרתמים למיגור העוני בקרב קשישים, באתר TheMarker‏, 26 בנובמבר 2017
↑  יהודה שרוני, ‏יוזמה חדשה: ראשי הסקטור העסקי מקדמים השקעות בפרויקטים חברתיים, באתר מעריב אונליין, 23 ביולי 2019
↑  נווית זומר ועמרי מילמן, דובי אמיתי נבחר למ"מ יו"ר נשיאות המגזר העסקי, באתר כלכליסט, 29 בינואר 2020
↑  יו"ר התאחדות האיכרים, דובי אמיתי, נבחר פה אחד ליו"ר נשיאות המגזר העסקי, באתר גלובס, 29 במרץ 2020
↑  נווית זומר ועמרי מילמן, דובי אמיתי נבחר למ"מ יו"ר נשיאות המגזר העסקי, באתר כלכליסט, 29 בינואר 2020
שיירת הטרקטורים בירושלים
גונדאלה (סרט)

| --- | --- |

כרזת הסרט
 מבוסס על:  על חוברות הקומיקס "גונדאלה"
 בימוי:  ג'וקו אנוור 
 הופק בידי:  סוחדב סינג ויקי אולינדו ביסמרקה קורניאוואן
 תסריט:  ג'וקו אנוור 
 עריכה:  דינדה אמנדה
 שחקנים ראשיים:  אבימאנה אריאסאטיה טארה בסרו ברונט פלאראיה אריו באיו ריו דוואנטו
 מוזיקה:  אגי נארוטמה במבי גוסטי טוני מרלה
 צילום:  איקל טאנג'ונג
 מדינה:  אינדונזיה 
 חברת הפקה:  Screenplay Films BumiLangit
 חברה מפיצה:  Legacy Pictures
 שיטת הפצה:  וידאו על פי דרישה 
 הקרנת בכורה:  28 באוגוסט 2019
 משך הקרנה:  123 דק' 
 שפת הסרט:  אינדונזית
 סוגה:  סרט גיבורי על, סרט פעולה, סרט דרמה
 תקציב:  30 מיליון רופיות (2.11 מיליון דולר)
 הכנסות:  67 מיליון רופיות (4.78 מיליון דולר)
 https://bumilangit.com/en/film-2/
 דף הסרט ב־IMDb
 
גונדאלה (באינדונזית: Gundala) הוא סרט גיבורי על אינדונזי משנת 2019, המבוסס על דמות הקומיקס גונדאלה שנוצרה על ידי הריה "האסמי" סורמינאטה בשנת 1969, בהפקה משותפת של חברת Screenplay Films ואולפני BumiLangit והופץ על ידי Legacy Pictures. זהו הפרק הראשון ביקום הקולנועי של BumiLangit.‏ את הסרט ביים וכתב ג'וקו אנוור בכיכובם של אבימנה אריאסאטיה כסנקאקה/גונדאלה, לצד טארה באסטרו, ברונט פאלארה, אריה באיו, סספ אריף רחמן, ריו דוואנטו ומוזאקי רמדאן. הידיעות הרשמיות הראשונות על הסרט הוכרזו ב-4 באפריל 2018 בחשבונות המדיה החברתית של הבמאי וחברות ההפקה של הסרט. בפסטיבל Comic Con באינדונזיה, ב-28 באוקטובר 2018, נערכה מסיבת עיתונאים בה הוצג סרטון הצצה לסרט עם תאריך היציאה שנקבע סביב אמצע שנת 2019. הצילומים נעשו בספטמבר לאורך אוקטובר 2018 והקרנת הבכורה נערכה ב-28 באוגוסט 2019, הסרט שוחרר לאקרנים באינדונזיה ב-29 באוגוסט 2019. הבכורה הבינלאומית התקיימה בפסטיבל הסרטים הבינלאומי בטורונטו ב-11 בספטמבר 2019. הסרט זכה לביקורות חיוביות מהקהל והמבקרים ששיבחו את ביצועיו של אבימנה, עבודת הבימוי, האפקטים החזותיים, עיצוב התלבושות והמקוריות.
רקע

הסרט מבוסס על חוברות הקומיקס "גונדאלה" שנכתבו לראשונה על ידי הריה "האסמי" סורמינאטה בשנת 1969.
בשנת 1981, הפופולריות של חוברות הקומיקס גונדאלה באינדונזיה הגיעה למסך הגדול, כאשר חברת PT רכשה את זכויות ההפצה של הזיכיון. הסרט בשם Gundala Putra Petir ("גונדלה בן הברק"), בבימויו של ליליק סודג'יו, התבסס אף הוא על הקומיקס והשחקן שמונה לתפקיד סנקאקה/גונדאלה היה טדי פורבה שנודע כאחד מכוכבי הפעולה הגדולים באינדונזיה באותה תקופה. אויבו, גאזול, גולם על ידי וו. ד. מוצ'טר ואילו את אהובתו של סנקאקה, מינארטי, גילמה אנה תאיירס. שחקנים ושחקניות נוספים שהיו מעורבים בסרט כוללים את אמי פריאונו, אוגוסט מלש, פיטראג'יה בורנמה, ה.א.ה. דמסייק, גורדון סובנדרונו, א. חמיד עראף, ריני רטיה, דוונטי ורטנו טימור. למרות שהתפאורה שונה מהתפאורה של הקומיקס, הסרט נותר נאמן לסיפורי הקומיקס. בסרט סופר כי מהנדס בשם סנקאקה הצליח למצוא נוסחה נגד ברקים. לרוע המזל תגלית זו הביאה לכך שסנקאקה נאלץ להיפרד ממאהבתו מינארטי לאחר שהוא שוכח את יום הולדתה. באמצע גשם כבד, כשהוא עצוב סנקאקה מוכה על ידי ברק ומועבר לעולמו של הקיסר קרונז. שם הוענק לו הכוח והתלבושת שהפכו אותו לגונדאלה. בינתיים החלה הפצתם של חומרים מסממים על ידי קבוצת ארגונים בראשות גאזול ואז החל הקרב בין הטוב לרע.
בשנת 2010 נערכה מתיחה שביצע איסקנדאר סלים, צלם ומעצב גרפי שיצר חומר פרסומי לסרט שלא נעשה על גונדאלה. סלים שם לב שמעולם לא היה סרט שהציג גיבור-על אינדונזי ורצה לפתוח בדיון ציבורי בנושא. הוא יצר אתר רשמי, עמוד פייסבוק, פוסטרים וצילומים שהעלה ולכאורה מעידים על הסרט שנעשה. כתוצאה מתשומת הלב שיצרה המתיחה, יוצר גונדאלה, הסמי היה מעורב במשא ומתן להפקת סרט אמיתי המבוסס על הדמות, מה שהוביל בהמשך להפקת הסרט "גונדאלה" משנת 2019.
שחקנים ודמויות

אבימנה אריאסאטיה בתור גונדאלה: מאבטח שהוכה על ידי ברק, נתן לו כוחות על-אנושיים והפך אותו לגיבור-העל גונדאלה. מוזאקי רמדאן מגלם את סנקאקה הצעיר.
טארה באסטרו בתפקיד סדהא אסתי וולאן: שכנתו של סנקאקה ומושא אהבתו. היא מעוררת את סנקאקה לקחת על עצמו את האחריות כגיבור-על.
ברונט פאלארה בתפקיד פנגקור: בוס המאפיה המעוות השולט בעולם התחתון של העיר. פנגקור עבר התעללות כשהיה ילד לאחר שעובדי המטעים של אביו שרפו את ביתם והותירו אותו אכול נקמה. פירושו של פנגקור הוא "צליעה" באינדונזית.
אריה באיו בתפקיד גאזול: גאזול נראה כשותפו ואיש סודו של פנגקור בהתחלה, אך נטה לחפש לשליטה עולמית בעצמו. הדמות נותרה ללא שם ברוב הסרט וחשפה את שמה לקי ווילאווק בסוף הסרט. גאזול הוא אחד הנבלים המפורסמים ביותר של גונדאלה מהקומיקס.
לוקמן סרדי כרידוואן בהרי: פוליטיקאי בעל ברית עם סנקאקה וראש ה'רומאה פרדמאיאן'.
פריז פאדג'אר בתפקיד אוונג הצעיר: ילד הרחוב שסנקאקה למד ממנו כיצד להילחם. אוונג יגדל להפוך לגיבור העל גודאם, שיגולם על ידי צ'יקו ג'ריקו בסרטים עתידיים.
אקי סינגיה כגנדה חמדאן: מחוקק הכפוף לפנגקור וגאזול.
ריו דיוונטו ומריסה אניטה גילמו את אביו ואמו של סנקאקה. חנה אל ראשיד מגלמת את קנטיקה/קמר, דניאל עדנאן מגלם את טנטו ג'יננג'ר, קורנליו סאני מגלם את הצייר, אסמרה אביגיל מגלמת את דסטי ניקיטה, וקלי טנדיונו גילמה את מיוטארה ג'נר/בידאדרי מאטה אלנג, שכולם חברים באגודת המתנקשים היתומים של פנגקור. לחלק מהדמויות האלה יהיו תפקידים גדולים יותר בסרטים העתידיים. בנוסף, זידני חכים מגלם את דירגה אוטמה, חבר מחוקק צעיר המתנגד לפנגקור, ואילו הכוריאוגרף האינדונזי אריה טולאנג מגלם את כמאל אטמג'ה, מהפנט חזק בעל ברית לפנגקור. הקומיקאי האינדונזי איימינג מגלם את סם בואדי, עוד אחד מהמתנקשים של פנגקור, נגר. דוני אלמסיאה מגלם את פאדלי עזיז, אחד הבריונים. הפרזנטור ואיש הרדיו האינדונזי דימס דנאנג מגלם את חסבי, עוזרו של רידוואן, בעוד שאמן הלחימה והכוריאוגרף סספ אריף רחמן מגלם את סווארה באטין, אחד המתנקשים של פנגקור. מספר הופעות קמע הופיעו בסוף הסרט עם פוויתא פירס שגילמה את גיבורת העל סרי אסי ואילו המוזיקאי והשחקן האינדונזי סודג'יו טדג'ו גילם את קי ווילאווק, שמופיע בתור הנבל הראשי של היקום.
הפקה > פיתוח

אולפני BumiLangit כבעלים של הקניין הרוחני של גונדאלה פיתחו את הרעיון של יצירת סרט גונדאלה מאז 2014. החיפוש אחר הבמאי והתסריטאי הנכון לסרט לא היה קל, ולקח לאולפנים שנים עד שמצאו סוף סוף את השידוך המושלם. ב-4 באפריל 2018 הוכרז ג'וקו אנוור כתסריטאי ובמאי הסרט. הוא אחד מבמאי הקולנוע הפורים והמפורסמים ביותר באינדונזיה.
ג'וקו אנוור הודה כי תהליך הכתיבה של הסרט היה העבודה הקשה ביותר במהלך הקריירה שלו. בדרך כלל הוא בילה עד חודשיים בתהליך תסריטאות, אך בסופו של דבר השקיע 7 חודשים בפרויקט זה. לאחר שפרש את סיפור המקור מהקומיקס משנת 1969, הוא עיבד מחדש את הסיפור באופן שיכול למשוך את דור ה-Y. הקומיקס וההערות של חאסמי על גונדאלה עזרו לו לכתוב את התסריט.
הפקה > קדם הפקה

ג'וקו אנוור הרגיש שאבימנה אריאסאטיה הוא השחקן המושלם לגלם את סנקאקה / גונאדלה בשל ההילה הפגיעה והחזקה שלו. לאחר מספר ניסיונות, ג'וקו שכנע סוף סוף את אבימנה והוא סוף סוף נענה להצעה.
יצירת תלבושת גונדאלה הייתה מאמץ משותף בין איוואן נסיף וכריס לי. ההפקה טופלה על ידי FX Quantum Creations שבסיסה בלוס אנג'לס, הידועה בעבודותיה על דרדוויל, אנשי השומרים, סופרגירל, משחקי הרעב, מסע בין כוכבים ואיירון מן.
הפקה > צילומים

תהליך הצילומים לקח 53 ימים ב-70 מקומות, כולל בג'קרטה ומקומות אחרים. הצילומים העיקריים החלו בפורווקרטה ב-1 בספטמבר 2018, כאשר איקאל טנג'ונג שימש כצלם. הצילומים הושלמו ב-31 באוקטובר 2018.
הפקה > פוסט פרודקשן

עבודת הפוסט פרודקשן החלה בנובמבר 2018 והושלמה סביב יוני 2019. בסרט השתתפו רבים מאנשי הקולנוע הטובים ביותר באינדונזיה, אחד מהם היה ח'יקמאוואן סנטוסה שזכה לעיתים קרובות בפרס עיצוב הסאונד הטוב ביותר בפסטיבל הקולנוע האינדונזי היוקרתי. הסרט היה אחד הפרויקטים האחרונים שלו לפני שהלך לעולמו ב-11 במאי 2019.
מוזיקה

אחד הפסקולים שהשלימו את הסרט הזה היה השיר "סוף העולם" משנת 1962 של סקיטר דייוויס. צוות ההפקה הסכים שהמילים מייצגות את הנושא המרכזי של הסרט; כאשר אנשים רבים במדינה אינם מקיימים צדק, הם ימשיכו לקראת "סוף העולם".
שיווק

סרטון הצצה לסרט הוצג בקומיקון אינדונזיה ב-28 באוקטובר 2018. הטיזר הראשון יצא בערוץ היוטיוב הרשמי ב-12 באפריל 2019. חודש לאחר מכן נחשפה הכרזה הרשמית ב-28 במאי 2019.
אולפני BumiLangit, קיימו גם כמה מופעי דרכים ברחבי אינדונזיה בהשראת הסרט החל מה-15 ביוני 2019 בג'קרטה.
שחרור

הקרנת בכורה מקומית נערכה ב-28 באוגוסט 2019, ושוחררה באינדונזיה ב-29 באוגוסט 2019. הבכורה הבינלאומית נערכה בפסטיבל הסרטים הבינלאומי של טורונטו ב-11 בספטמבר 2019.
הערות שוליים

↑  Wira, Ni Nyoman (2019-07-24). "Three fun facts about Joko Anwar's 'Gundala'". נבדק ב-2019-08-12.
↑  "Official poster of Joko Anwar's 'Gundala' released". 2019-05-30. נבדק ב-2019-07-09.
↑  Barus, Ramadani (2018-04-04). "Joko Anwar akan Menggarap Film 'Gundala' – Pahlawan Super Indonesia" [Joko Anwar will work on 'Gundala' film – Indonesian superhero]. IDN Times (באינדונזית). נבדק ב-2019-07-09.
1 2  "Pemeran Utama Film 'Gundala' Diperkenalkan di Indonesia Comic Con" [Main cast of the film 'Gundala' introduced in Indonesia Comic Con]. Liputan 6 (באינדונזית). 2018-10-28. נבדק ב-2019-07-09.
↑  Pangerang, Andi Muttya Keteng (2018-06-11). "Ini Dia Aktor yang Akan Terlibat dalam Film 'Gundala'" [These are some casts who will be involved in 'Gundala' film]. Kompas (באינדונזית). נבדק ב-2019-07-09.
↑  Scott, Mathew (2019-07-19). "Indonesia's Screenplay Bumilangit Plans 'Gundala' Superhero Franchise (Exclusive)". נבדק ב-2019-08-13.
1 2  Lang, Brent (2019-08-08). "Toronto Film Festival Unveils Documentary, Midnight, Discovery Lineups". נבדק ב-2019-08-30.
↑  "Gundala Putra Petir (1981)" [Gundala The Son of Lightning (1981)]. FilmIndonesia.or.id (באינדונזית). נבדק ב-2019-07-09.
↑  "Gundala Baru yang Mengejutkan" [New Surprising Gundala]. Viva (באינדונזית). 2018-10-30. נבדק ב-2019-07-09.
↑  Veal, Sara (2010-06-06). "Holding on for a superhero". נבדק ב-2019-07-09.
1 2  Riantrisnanto, Ruly (2019-06-17). "Makna Lagu "The End of The World" di Film 'Gundala'" [The meaning of the song "The End of the World" in 'Gundala' film]. Liputan 6 (באינדונזית). נבדק ב-2019-07-09.
↑  Mack, Andrew (2019-07-20). "GUNDALA: Official Trailer for Joko Anwar's Indonesian Superhero Flick". Screen Anarchy. נבדק ב-2019-08-13.
↑  Setiawan, Tri Susanto (2019-06-17). "Joko Anwar Ramu Cerita 'Gundala' Lewat Catatan Pribadi Mendiang Hasmi" [Joko Anwar wrote the 'Gundala' story through the personal notes of the late Hasmi] (באינדונזית). נבדק ב-2019-07-09.
↑  "Sempat Tolak Tawaran Main Film Gundala, Abimana Aryasatya Dapat 'Teror'" [Had Rejected the Offer to Play the Gundala Film, Abimana Aryasatya Got 'Terror']. Liputan 6 (באינדונזית). 2018-10-29. נבדק ב-2019-07-09.
↑  Paramaesti, Chitra (2019-05-29). "'Gundala' Director Joko Anwar Talks about the Superhero's Costume". נבדק ב-2019-07-09.
1 2  "Official poster of Joko Anwar's 'Gundala' released". 2019-05-30. נבדק ב-2019-07-09.
1 2 3  "'Gundala' Tayang di Bioskop 29 Agustus 2019" ['Gundala' to be released in cinema on 29 August 2019]. CNN Indonesia (באינדונזית). 2019-05-28. נבדק ב-2019-07-09.
↑  Octaviany, Devy (2019-05-11). "'Gundala' Jadi Salah Satu Proyek Film Terakhir Khikmawan Santosa" ['Gundala' Becomes One of Khikmawan Santosa's Last Film Projects]. Detik.com (באינדונזית). נבדק ב-2019-07-09.
↑  Yuniar, Nanien (2019-08-10). "Menanti sambaran Gundala si Putra Petir" [Awaiting the strike of 'Gundala the Son of Lightning']. Antara News (באינדונזית). נבדק ב-2019-08-13.
גבריאל יוניון

| --- | --- |

 לידה:  29 באוקטובר 1972 (בת 51) אומהה, ארצות הברית 
 שם לידה:  Gabrielle Monique Union 
 מדינה:  ארצות הברית 
 תקופת הפעילות:  מ-1993 
 מקום לימודים:  אוניברסיטת קליפורניה בלוס אנג'לס  Cuesta College  Foothill High School 
 בן או בת זוג:  דוויין וייד (2014–?) 
 פרופיל ב-IMDb
 
גבריאל מוניק יוניון ווייד (באנגלית: Gabrielle Monique Union Wade; נולדה ב-29 באוקטובר 1972) היא שחקנית, אקטיביסטית וסופרת אמריקאית.
ביוגרפיה

גבריאל יוניון נולדה בעיר אומהה שבמדינת נברסקה שבארצות הברית. היא בתם של תרזה - מנהלת חברת טלפונים, וסילבסטר - איש צבא. היא גדלה כקתולית. לפי דבריה של יוניון, אמה הייתה לוקחת אותה למצעדי גאווה לאחר שמשפחתה עברה למדינת קליפורניה על מנת ללמד אותה "תפיסת עולם". הוריה התגרשו לאחר שלושים שנות נישואין. יוניון אמרה כי "הם טיפלו בגירושיהם ובמעברנו לאחר מכן למשפחה מורכבת בחן ובכבוד."
בשנת 1991, כשהייתה בת 19, יוניון הותקפה ונאנסה כששהתה במקום עבודתה בחנות נעליים על ידי שודד. יוניון הצהירה כי היא לא הייתה שורדת את ההתקפה אלמלא התובנות מצפייה בתוכנית האירוח של אופרה ווינפרי. בהמשך היא תבעה בהצלחה את חנות הנעליים בגין רשלנות וטענה כי החנות לא הצליחה להזהיר את העובדים מפני התוקף, שזוהה בעת מעשה בחנות אחרת של הרשת לפני המקרה.
ליוניון יש תואר ראשון בסוציולוגיה מאוניברסיטת קליפורניה בלוס אנג'לס.
קריירה

יוניון החלה את קריירת המשחק שלה עם תפקידים מינוריים. האודישן הראשון שלה היה לסדרת הטלוויזיה "הצלצול הגואל". בשנת 1997, הופיעה יוניון בפרק בעונה השישית של "מסע בין כוכבים: חלל עמוק 9". היא הופיעה גם "[[תתאומים (סרט)אומות]]" בתפקיד ונסה, ב"סמארט גאי" בתפקיד דניז, ובחמישה פרקים של "הרקיע השביעי" בתפקיד קישה המילטון. היא הופיעה גם בפרק של "חברים". תפקידים קודמים אחרים כללו סרטי נוער כמו "10 דברים שאני הכי שונאת אצלך" ו"יש לה את זה".
יוניון הופיעה בסרט "מכדררים סיפור אהבה" בשנת 2000. באותה השנה ביצעה את תפקידה של אייסיס בסרט מעודדות צמודות, אשר בעקבותיו צברה פופולריות. לאחר מכן לוהקה בדרמה הרפואית "עיר המלאכים" של רשת הטלוויזיה CBS. יוניון הופיעה בסרט "האחים" בשנת 2001. בשנת 2003 הופיעה בתפקיד הראשי בסרט "Deliver Us from Eva". באותה השנה הופיעה בסרט "בחורים רעים 2", שגרף מעל ל-250 מיליון דולר ברחבי העולם. שנה לאחר מכן הופיעה בסרטים "יצירת האלוהים" ו"לשבור את כל החוקים". בשנת 2005 הופיעה בסרט "ניאו נד", בו גילמה אישה אפרו אמריקאי שהוזה כי היא אדולף היטלר. היא כיכבה באותה השנה בסרט "The Honeymooners". כמו כן, כיכבה בסדאת הטלוויזיה "Night Stalker" של רשת ABC. בשנת 2006 כיכבה בווידאו קליפ של באסטה ריימס לשיר "I Love My Bitch". בשנת 2007 כיכבה בסרטו של טיילר פרי, "הילדות הקטנות של אבא". בשנת 2007 הופיעה בסרט חג המולד, "החופשה המושלמת". בשנת 2008 הופיעה בשלושה פרקים בסדרה בטי". בנוסף, הופיעה בווידאו ליפ של הזמר ני-יו לשיר "Miss Independent". באותה השנה הופיעה בסרטים "קאדילק רקורדס" ו"לפגוש את דייב". בשנת 2009 הופיעה בסדרות "חף מפשע" ו"פלאש פורוורד".
בשנים 2010 ו-2011 הופיעה בפרקים של "נשות קבע" ו-"NTSF:it:SUV". ב-2010 הצטרפה יוניון לקומדיה הרומנטית המבוססת של ספרו של סטיב הארווי, "לחשוב כמו גבר". בשנת 2013, היא החלה לככב בסדרת הרשת "Being Mary Jane". יוניון חזרה על תפקידה בסרט "לחשוב כמו גבר 2" בשנת 2014. היא הופיעה בסרט "טופ פייב" לצידו של כריס רוק. בשנת 2015 החלה לדבב את דמותה של נלה בסדרת האנימציה "משמר האריות". בשנת 2016 גילמה יוניון קורבן אונס בתקופת העבדות בארצות הברית בסרט "הולדתה של אומה".
בשנת 2017 השיקה יוניון את "Flawless", קו מוצרי טיפוח לשיער. בשנת 2019 החלה לככב לצד ג'סיקה אלבה בסדרה "הטובות למשטרת אל איי". בנוסף, הייתה יוניון שופטת בעונה ה-14 של "America's Got Talent", אך לא המשיכה לעונה נוספת, לכאורה בגלל שהתבטאה נגד גזענות בסביבת העבודה. במאי 2020 הגישה תביעת אפליה נגד מפיקי התכנית.
קריירה > ספרים

באפריל 2017 הודיעה יוניון על ספרה הראשון, ספר זיכרונות, שכותרתו היא "We're Going to Need More Wine" (בעברית: "אנחנו נצטרך עוד יין"). הספר ראה אור בהוצאת הרפר קולינס ב-17 באוקטובר 2017. במאי 2020 הוציאה יוניון את ספר הילדים הראשון שלה, "Welcome to the Party" (בעברית: "ברוך הבא למסיבה"), בהשראת בתה.
קריירה > פרויקטים נוספים

יוניון היא פרזנטורית של חברת ניוטרוג'ינה, איתם החלה לעבוד בשנת 2004. בנובמבר 2014 פורסם כי יוניון הפכה לפרזנטורית של חברת הלק "SensatioNail". בשנת 2010, יוניון השיקה את "Love & Blessings", קו בגדים לנשים במידות גדולות. במרץ 2014 יוניון הוציאה את היין הראשון שלה, "Vanilla Puddin'".
אקטיביזם

יוניון תומכת בניצולי תקיפה והביעה את תמיכתה בג'אדה, נערה מטקסס שהותקפה מינית לאחר שהתעלפה במהלך מסיבה; הפגיעה המינית שלה צולמה ופורסמה ברשת, והייתה ללעג לאחרים ברשתות החברתיות. יוניון גם דיברה על החשיבות של טיפול פסיכולוגי והחשיבות של נגישות לטיפול במסגרת המשפחה ומקום העבודה.
יוניון מתבטאת גם כנגד פשעי שנאה, אלימות ואלימות משטרתית כלפי אנשים של צבע, במיוחד אפרו-אמריקאים.